மறுபுறத்தே அரசை ஆதரிப்போர், புலிகளை அழித்து, தமிழர் - சிங்களவர்கள் என்ற இனவாதத்தை மறந்து ஒற்றுமையாக இருக்க இவ்வரசு பாடுபடுவதாக கூறிவருகின்றனர். இந்த இனவாதம் இலங்கைக்கு மட்டுமே உரிய ஒரு விசித்திரமான ஒன்றாகப் பார்க்கின்றனர். இந்த இனவாதம் என்னும் பிசாசு தான், தமிழர்களின் அதிகாரத்தைப் பெறுவதற்கான பாதையிலுள்ள ஒரே ஒரு தடைக்கல் எனவும் ஓதிவருகின்றனர். இந்த இனவாதமானது ஒருசில அரசியல் தலைவர்களால், அவர்களின் தனிப்பட்ட குண நலன்களால் ஏற்படுத்தப்பட்டதாகக் காட்டவும் முற்படுகின்றனர். இது ஒரு செயற்கையான வடிவம் என்றும், இதை ஒரு சுத்தமான ஜனநாயகத்தால் துடைத்துவைக்க முடியுமென்றும் ஆசை வார்த்தை கூறி வருகின்றனர்.